cyanic-selkie/wikianc huggingface dataset:
Barbie (ταινία)
Η Barbie είναι Αμερικανική κωμική ταινία φαντασίας του 2023, σε σκηνοθεσία Γκρέτα Γκέργουιγκ, η οποία έγραψε το σενάριο μαζί με τον Νόα Μπάουμπακ. Βασισμένη στις κούκλες μόδας Barbie της Mattel, είναι η πρώτη ταινία ζωντανής δράσης, που σχετίζεται με την Barbie, μετά από πολλές τηλεοπτικές και απευθείας-σε-βίντεο ταινίες κινουμένων σχεδίων με χρήση Η/Υ. Πρωταγωνιστούν η Μάργκοτ Ρόμπι και ο Ράιαν Γκόσλινγκ, ως Μπάρμπι και Κεν αντίστοιχα, οι οποίοι πλαισιώνονται από τους Αμέρικα Φερρέρα, Κέιτ ΜακΚίνον, Ίσα Ρέι, Ρέα Πέρλμαν και Γουίλ Φέρελ.
Η ζωντανής δράσης ταινία Barbie, είχε ανακοινωθεί τον Σεπτέμβριο του 2009 από την Universal Pictures, αλλά η δημιουργία της ξεκίνησε τον Απρίλιο του 2014, όταν η Sony Pictures αγόρασε τα κινηματογραφικά δικαιώματα. Μετά από απανωτές αλλαγές σεναριογράφων και σκηνοθετών και την επιλογή της Έιμι Σούμερ και αργότερα της Αν Χάθαγουεϊ ως Μπάρμπι, τα δικαιώματα μεταφέρθηκαν στην Warner Bros. Pictures τον Οκτώβριο του 2018, ενώ το 2019 επιλέχθηκε η Μάργκοτ Ρόμπι στον ρόλο της Μπάρμπι. Οι Γκέργουιγκ και Μπάουμπαν ανακοινώθηκαν το 2021, ενώ οι υπόλοιποι ηθοποιοί ανακοινώθηκαν στις αρχές του 2022. Τα γυρίσματα έλαβαν χώρα, κυρίως στα στούντιο της Warner Bros. στην Αγγλία, από τον Μάρτιο μέχρι τον Ιούλιο του 2022.
Η ταινία Barbie έκανε πρεμιέρα στο Shrine Auditorium, στο Λος Άντζελες, στις 9 Ιουλίου του 2023 και κυκλοφόρησε στις Ηνωμένες Πολιτείες Αμερικής στις 21 Ιουλίου του 2023, από την Warner Bros. Pictures. Έλαβε επαίνους για την σκηνοθεσία, τον σχεδιασμό παραγωγής, τα κοστούμια, την μουσική και τις ερμηνείες. Έχει εισπράξει $1.183 δισεκατομμύρια παγκοσμίως, ενώ έχοντας έναν προϋπολογισμό γύρω στα $128–145 εκατομμύρια, έγινε η δεύτερη ταινία του 2023 με τις μεγαλύτερες εισπράξεις και η 25η ταινία με τις μεγαλύτερες εισπράξεις όλων των εποχών.
Πράξη κατάργησης της δουλείας του 1833
Η Πράξη κατάργησης της δουλείας του 1833 υπήρξε ψήφισμα του 1833 από το Κοινοβούλιο του Ηνωμένου Βασιλείου, με το οποίο καταργήθηκε η δουλεία σε ολόκληρη τη Βρετανική Αυτοκρατορία (με εξαιρέσεις περιοχών που βρίσκονταν υπό την κυριότητα της Εταιρείας Ανατολικών Ινδιών, τη νήσο Κεϋλάνη και τη νήσο της Αγίας Ελένης: οι εξαιρέσεις αυτές εξαλείφθηκαν το 1843 ). Το ψήφισμα ανακλήθηκε το 1998 ως μέρος ενός ευρύτερου εξορθολογισμού της Βρετανικής νομοθεσίας, αλλά πιο πρόσφατη νομοθεσία κατά της δουλείας παραμένει σε ισχύ.
Barbie (ταινία)
Πλοκή
Μια κοπέλα/κούκλα που εκπροσωπεί το στερεότυπο της Μπάρμπι (η "Μπάρμπι") και μια πληθώρα άλλων Μπάρμπι, κατοικούν στη Barbieland, μια μητριαρχική κοινωνία, όπου οι γυναίκες έχουν το πάνω χέρι,το οποίο συνεπάγεται ότι διαθέτουν αυτοπεποίθηση, είναι αυτάρκεις και επιτυχημένες. Από την άλλη, τα άτομα που εκπροσωπούν το στερεότυπο του Κεν, περνούν τις μέρες τους συμμετέχοντας σε ψυχαγωγικές δραστηριότητες στην παραλία, την στιγμή που οι Μπάρμπι κατέχουν όλες τις σημαντικές θέσεις εργασίας, όπως γιατροί, δικηγόροι και πολιτικοί. Ο Κεν της Παραλίας ("Κεν") αισθάνεται χαρούμενος μόνο όταν είναι μαζί με την Μπάρμπι και αναζητά μια πιο στενή σχέση μαζί της, αλλά η Μπάρμπι τον αποθαρρύνει με τον τρόπο της, διότι προτιμά την ανεξαρτησία της και τις γυναικείες φιλίες.
Πράξη κατάργησης της δουλείας του 1833
Ιστορικό υπόβαθρο
Το 1772, η ετυμηγορία του Λόρδου του Μάνσφηλντ στην υπόθεση Σόμερσετ οδήγησε στην απελευθέρωση ενός σκλάβου στην Αγγλία βοηθώντας την ενδυνάμωση του κινήματος υπέρ της κατάργησης της δουλείας. Η απόφαση βασιζόταν στην έλλειψη νομικής στήριξης της δουλείας στην Αγγλία και ως εκ τούτου καμίας μορφής εξουσία δεν μπορούσε να επιβληθεί σε σκλάβους που εισέρχονταν σε Αγγλικό ή Σκωτικό έδαφος. Το 1785 ο Άγγλος ποιητής Γουίλλιαμ Κάουπερ έγραψε:
Barbie (ταινία)
Πλοκή
Κατά τη διάρκεια ενός πάρτι με χορούς, η Μπάρμπι αρχίζει ξαφνικά να αισθάνεται έντονη ανησυχία για τον θάνατο. Την επόμενη ημέρα, διαπιστώνει ότι δεν μπορεί πλέον να ολοκληρώσει τις συνηθισμένες, καθημερινές της δραστηριότητες και ανακαλύπτει, ότι τα πόδια της έχουν πλατύνει και έχει αποκτήσει κυτταρίτιδα. Η "Παράξενη Μπάρμπι", η οποία είναι μία σοφή, αλλά παραμορφωμένη και περιθωριοποιημένη κούκλα, της λέει ότι για να θεραπευτεί από αυτήν την δύσκολη κατάσταση, πρέπει να ταξιδέψει στον πραγματικό κόσμο και να βρει το παιδί, που παίζει μαζί της. Στην πορεία της προς τα εκεί, η Μπάρμπι αντιλαμβάνεται, ότι ο Κεν είχε επιβιβαστεί ως λαθρεπιβάτης στο κάμπριό της, αλλά του επιτρέπει, έστω και απρόθυμα, να έρθει μαζί της.
Φτάνοντας στην παραλία του Βένις, οι δυο τους κάνουν πολλές τρέλες, ανησυχώντας τον διευθύνοντα σύμβουλο της Mattel, ο οποίος διατάζει τη σύλληψή τους. Η Μπάρμπι εντοπίζει τον ιδιοκτήτη της, την Σάσα, ένα προέφηβο κορίτσι, η οποία την επικρίνει, επειδή προωθεί μη ρεαλιστικά πρότυπα ομορφιάς. Ταραγμένη, η Μπάρμπι ανακαλύπτει ότι η Γκλόρια, μια υπάλληλος της Mattel και μητέρα της Σάσα, είναι η πραγματική αιτία της υπαρξιακής της κρίσης. Η Γκλόρια είχε αρχίσει να παίζει με τα παλιά παιχνίδια Μπάρμπι της Σάσα, κατά το διάστημα που βίωνε τη δική της υπαρξιακή κρίση, μεταφέροντας ακούσια τις ανησυχίες της στην ίδια την Μπάρμπι. Η Mattel προσπαθεί να βάλει την Μπάρμπι σε ένα κουτί παιχνιδιών για ανακατασκευή, αλλά εκείνη δραπετεύει με τη βοήθεια της Γκλόρια και της Σάσα, και οι τρεις τους ταξιδεύουν στη Barbieland, με τον Διευθύνοντα Σύμβουλο της Mattel και άλλα υψηλόβαθμα στελέχη, να τις καταδιώκουν.
Εν τω μεταξύ, ο Κεν μαθαίνει για το πατριαρχικό σύστημα και νιώθει για πρώτη φορά, πως είναι να τον σέβονται και τον αποδέχονται. Επιστρέφοντας στη Barbieland, πείθει τους άλλους Κεν να αναλάβουν τον έλεγχο της κοινωνίας και οι Μπάρμπι μυούνται σε υποτακτικούς ρόλους, όπως υπηρέτριες, νοικοκυρές και "ευχάριστες" παρέες. Η Μπάρμπι φτάνει εκεί και προσπαθεί να πείσει τον Κεν και τις άλλες Μπάρμπι να επαναφέρουν τα πράγματα όπως ήταν, αλλά το μόνο που καταφέρνει είναι να αγνοηθεί. Εκείνη, πέφτει σε κατάθλιψη, αλλά η Γκλόρια δίνει μια εμψυχωτική ομιλία για τις αντικρουόμενες προσδοκίες της κοινωνίας αναφορικά με τις γυναίκες, επαναφέροντας την αυτοπεποίθηση της Μπάρμπι.
Με τη βοήθεια της Σάσα, της Παράξενης Μπάρμπι, του Άλαν και άλλων κούκλων που έχουν σταματήσει να παράγονται, η Γκλόρια στέλνει μηνύματα προς όλες τις Μπάρμπι και προσπαθεί να τις βγάλει από την νοοτροπία της υποταγής. Στη συνέχεια, οι Μπάρμπι που επαναφέρθηκαν στην πρότερη κατάσταση, αρχίζουν να χειραγωγούν τους Κεν και τους αναγκάζουν να πολεμήσουν μεταξύ τους, ως αντιπερισπασμό, για την αποτροπή της αλλαγής του συντάγματος, που θα κατοχύρωνε την ανδρική ανωτερότητα. Παράλληλα, οι Μπάρμπι ανακτούν τις θέσεις ισχύος που κατείχαν νωρίτερα. Στην πορεία όμως, συνειδητοποιούν τα λάθη του προηγούμενου κοινωνικού τους συστήματος και αποφασίζουν να κάνουν κάποιες αλλαγές στη Barbieland, συμπεριλαμβανομένης της καλύτερης μεταχείρισης για τους Κεν και για όλες τις παραμορφωμένες κούκλες.
Πράξη κατάργησης της δουλείας του 1833
Ιστορικό υπόβαθρο
Το 1823 ιδρύθηκε ο οργανισμός «Κοινωνία Κατά της Δουλείας» (Anti-Slavery Society). Στα μέλη περιλαμβανόταν οι Joseph Sturge, Tomas Clarkson, William Wilberforce, Henry Broughman,Thomas Fowell Buxton, Elisabeth Heyrick, Mary Lloyd, Jane Smeal, Elisabeth Pease, και η Anne Knight. Ο William Wilberforce είχε γράψει νωρίτερα στο ημερολόγιό του το 1787, ότι ο κύριος σκοπός της ζωής του ήταν να καταστείλει το δουλεμπόριο πριν εξαπολυθεί εικοσάχρονος πόλεμος στην βιομηχανία.
Κατά τη διάρκεια των διακοπών των Χριστουγέννων του 1831, ξέσπασε μια μεγάλης κλίμακας επανάσταση από τους δούλους, γνωστή ως Baptist War ή Επανάσταση των Χριστουγέννων. Αρχικά οργανώθηκε ως μια ειρηνική απεργία από τον Βαπτιστή υπουργό Samuel Sharpe. Η εξέγερση κατεστάλη από την πολιτοφυλακή της Τζαμάικας και τη Βρετανική φρουρά δέκα μέρες αργότερα, στις αρχές του 1832. Λόγω της απώλειας της περιουσίας και της ζωής στην εξέγερση του 1831, το βρετανικό Κοινοβούλιο πραγματοποίησε δύο έρευνες. Τα αποτελέσματα των ερευνών αυτών συνέβαλαν σε μεγάλο βαθμό στην κατάργηση της δουλείας με το νόμο του 1833 περί Κατάργησης της Δουλείας.
Barbie (ταινία)
Πλοκή
Η Μπάρμπι και ο Κεν ζητούν συγγνώμη ο ένας από τον άλλον και αναγνωρίζουν τις αποτυχίες τους. Ο Κεν παραπονιέται ότι δεν έχει κάποια ταυτότητα ή σκοπό χωρίς την Μπάρμπι και για αυτόν τον λόγο, η Barbie τον ενθαρρύνει να βρει μια καινούργια ανεξάρτητη ταυτότητα. Η Μπάρμπι, η οποία παραμένει και η ίδια αβέβαιη για τον σκοπό και την ταυτότητά της, συναντά το πνεύμα της συνιδρύτριας της Mattel, Ρουθ Χάντλερ, η οποία της εξηγεί, ότι η ιστορία της Μπάρμπι δεν έχει τέλος και ότι η διαρκώς εξελισσόμενη ιστορία της, ξεπερνά ακόμα και τις δικές της ρίζες.
Πράξη κατάργησης της δουλείας του 1833
Ο Νόμος
Ο νόμος ψηφίστηκε από το Κοινοβούλιο την 1η Αυγούστου 1833, τρεις ημέρες πριν το θάνατο του William Wilberforce, και κατήργησε το θεσμό της δουλείας ένα χρόνο αργότερα, την 1η Αυγούστου 1834. Στην πράξη, μόνο οι δούλοι με ηλικία μικρότερη των 6 ετών απελευθερώθηκαν στις αποικίες. Αντιθέτως, οι μέχρι πρότινος δούλοι με ηλικία άνω των 6 ετών αναχαρακτηρίστηκαν ως «μαθητευόμενοι» και το καθεστώς δουλείας για αυτούς τερματίστηκε σε δύο στάδια: το πρώτο σύνολο «μαθητευόμενων» ελευθερώθηκε την 1η Αυγούστου 1838, ενώ οι τελευταίοι «μαθητευόμενοι», σύμφωνα με το σχεδιασμό, απαλλάχθηκαν του καθεστώτος αυτού την 1η Αυγούστου 1840.
Barbie (ταινία)
Πλοκή
Αφού τα στελέχη των Μπάρμπι, Κεν και Mattel αποχαιρετούν την Μπάρμπι, εκείνη αποφασίζει να γίνει άνθρωπος και να επιστρέψει στον πραγματικό κόσμο. Λίγο καιρό αργότερα, η Γκλόρια, ο σύζυγός της και η Σάσα πηγαίνουν την Μπάρμπι, που τώρα ονομάζεται "Μπάρμπαρα Χάντλερ", στο πρώτο της ραντεβού με τον γυναικολόγο.
Πράξη κατάργησης της δουλείας του 1833
Ο Νόμος
Ο νόμος προέβλεπε την αποζημίωση των ιδιοκτητών που θα στερούνταν της περιουσίας τους. Το χρηματικό ποσό που επρόκειτο να δαπανηθεί για την κάλυψη των αξιώσεων αποζημίωσης προσδιορίστηκε στο «ποσό των είκοσι εκατομμυρίων λιρών Αγγλίας». Υπό τις ειδικότερες προϋποθέσεις του νόμου, η Βρετανική κυβέρνηση συγκέντρωσε το ποσό των 20 εκατομμυρίων λιρών (69,93 δισεκατομμύρια σε λίρες Αγγλίας το 2013 ) προκειμένου να καταβληθεί στους δεδηλωμένους ιδιοκτήτες δούλων που απελευθερώθηκαν, ως αποζημίωση για την απώλεια εταιρικού κεφαλαίου. Τα καταχωρημένα ονόματα στις δηλώσεις για αποζημίωση καταδεικνύουν ότι η ιδιοκτησία δούλων αφορούσε πολλές εκατοντάδες Βρετανικών οικογενειών, πολλές εκ των οποίων σε υψηλή θέση κοινωνικά. Για παράδειγμα, ο Henry Phillpotts (τότε επίσκοπος του Έξετερ), με άλλους τρεις (ως διαχειριστές και εκτελεστές της διαθήκης του John Ward, πρώτου τη τάξει Κόμη του Dudley), έλαβαν 12.700 λίρες Αγγλίας για 665 δούλους στις Δυτικές Ινδίες, ενώ ο Henry Lascelles, δεύτερος τη τάξει Κόμης του Harewood έλαβε 26.309 λίρες Αγγλίας για 2.554 δούλους σε 6 φυτείες. Η πλειοψηφία των ανδρών και γυναικών που έλαβαν αποζημίωση σύμφωνα με την Πράξη κατάργησης της δουλείας του 1833 έχουν καταχωρηθεί σε Κοινοβουλευτική Πράξη που τιτλοφορείται «Νόμος Τερματισμού της Δουλείας», και η οποία είναι μια επίσημη καταγραφή όλων των χρηματικών ποσών που δόθηκαν από τους υπεύθυνους Επιτρόπους Αποζημίωσης και βρίσκεται στα Κοινοβουλευτικά Έγγραφα 1837-8, τόμος 48.
Barbie (ταινία)
Εξωτερικοί σύνδεσμοι
Κατηγορία:Ταινίες του 2023 Κατηγορία:Αμερικανικές ρομαντικές κωμικές ταινίες Κατηγορία:Barbie (ταινίες) Κατηγορία:Ταινίες που επηρεάστηκαν από την πανδημία COVID-19 Κατηγορία:Ταινίες γυρισμένες στο Λος Άντζελες Κατηγορία:Διαδικτυακά μιμίδια Κατηγορία:Ταινίες παραγωγής Warner Bros. Κατηγορία:Αμερικανικές ταινίες Κατηγορία:Αγγλόφωνες ταινίες
Ίνι Ηρακλείου
Το Ίνι (επίσημο: Ίνιον) είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην επαρχία Μονοφατσίου. Η απόστασή του από το Ηράκλειο είναι περίπου 44 χιλιόμετρα. Ο Πολιτιστικός Σύλλογος του χωριού ονομάζεται "Ίνι-Μοναστηράκι". Κεντρικός ναός είναι ο Άγιος Γεώργιος. Μεταξύ άλλων, στο Ίνι υπάρχουν Δημοτικό Σχολείο και νηπιαγωγείο.
Πράξη κατάργησης της δουλείας του 1833
Ο Νόμος
Το Νομοσχέδιο έκανε μια αξιοσημείωτη εξαίρεση και δεν «επεκτάθηκε στα Εδάφη στην Κτήση της Εταιρίας Ανατολικών Ινδιών, ή της Νήσου της Κεϋλάνης, ή στη Νήσο της Αγίας Ελένης ». Η δουλεία καταργήθηκε στην Ινδία με το Νομοσχέδιο Κατάργησης της Δουλείας το 1843.
Την 1 Αυγούστου 1834, μια άοπλη ομάδα κυρίως γηραιών ανθρώπων στους οποίους μιλούσε ο Κυβερνήτης στο Κυβερνητικό Μέγαρο του Πορτ-οφ-Σπέιν του Τρινιντάντ, σχετικά με τους νέους νόμους, φώναζαν «''Pas de six ans. Point de six ans''» («όχι έξι χρόνια, όχι έξι χρόνια»), καταπνίγοντας την φωνή του Κυβερνήτη. Ειρηνικές διαδηλώσεις συνέχισαν μέχρι την υιοθέτηση ψηφίσματος που καταργούσε την μαθητεία και απέδιδε de facto ελευθερία. Πλήρης χειραφέτηση για όλους αποδόθηκε νωρίτερα από το αναμενόμενο, την 1 Αυγούστου 1838.
Ίνι Ηρακλείου
Ιστορικά στοιχεία
thumb|250px|Το λαογραφικό μουσείο Το Ίνι αναφέρεται στην απογραφή του Καστροφύλακα (Κ 96) με το όνομα Igni και με 114 κατοίκους το 1583. Κατά την Τουρκοκρατία κατοικούνταν μόνο από Τούρκους και το 1834 από 5 οικογένειες. Κατά της  επαναστάσεις εγκατέλειψαν και το 1881  είχε 129  Χριστιανούς και 21 Τούρκους. Στην εκκλησία της Παναγίας  είναι  εντοιχισμένη  επιτύμβια  πλάκα  από  μουσικό που χρονολογείται από τη ρωμαϊκή περίοδο  με  την  επιγραφή  ''Μολπάς έμελψα αυλών των λιγυρών ήχος ανευρόμενος. Μοίραν δ’ ουν απέκλεισε Θεός εμέ εμέ θνητόν εόντα. Κείμαι…'' (Gerola, IV, 573)
Πράξη κατάργησης της δουλείας του 1833
Ο Νόμος
Πιστεύεται πως το λαθραίο δουλεμπόριο στην βρετανική αυτοκρατορία συνεχίστηκε και μετά το 1833. Ο Nathaniel Isaacs, ιδιοκτήτης του νησιού Ματακόνγκ έξω από τις ακτές της Σιέρα Λεόνε, κατηγορήθηκε το 1854 για δουλεμπόριο από τον τότε κυβερνήτη της Σιέρα Λεόνε, τον Σερ Άρθουρ Κένεντι. Τα έγγραφα που σχετίζονται με τις κατηγορίες του χάθηκαν όταν το πλοίο Forerunner ναυάγησε έξω από τη Μαδέιρα τον Οκτώβριο του 1854. Δίχως τα χαρτιά, τα αγγλικά δικαστήρια αρνήθηκαν να προσχωρήσουν σε δίωξη.
Στην Αυστραλία, η πρακτική της απαγωγής ιθαγενών Αβοριγινών εργατών και η «εμπιστευτική» παρακράτηση της πληρωμής τους συνεχιζόταν έως και τη δεκαετία του 1970 σε ορισμένες περιπτώσεις.
Ίνι Ηρακλείου
Ιστορικά στοιχεία
Στο χωριό αυτό τοποθετείται τελευταία η αρχαία πόλη Αρκαδία ή Αρκάδες. Η πόλη ήταν αρχικά σύμμαχος της Κνωσού αλλά συμμάχησε με τη Λύττο μετά το 221 π. Χ. Αποστάντες της των Κνωσίων φιλίας τοις Λυττίοις συμμαχείν (Πολύβιος, IV, 53,6). Ήταν αυτόνομη πόλη και είχε τα δικά της νομίσματα που είχαν στη μία όψη την κεφαλή του Δία Άμμωνα κερασφόρου και στην άλλη την Αθηνά να στηρίζεται σε δόρυ και τη λέξη ΑΡΚΑ ΔΩΝ.
Πράξη κατάργησης της δουλείας του 1833
Ακύρωση
Ο νόμος για την κατάργηση της δουλείας του 1833 καταργήθηκε στο σύνολό του από την πράξη καταστατικού Νόμου του 1998 (Καταργήσεις). Η κατάργηση δεν επανέφερε τη δουλεία, καθώς τμήματα του Νομοσχεδίου για το Δουλεμπόριο του 1824, και του 1843 και του 1873 εξακολουθούν να βρίσκονται σε ισχύ. Στη θέση του, ο νόμος περί ανθρωπίνων δικαιωμάτων του 1998 ενσωματώνει στο βρετανικό δίκαιο το άρθρο 4 της Ευρωπαϊκής Σύμβασης για τα Δικαιώματα του Ανθρώπου που απαγορεύει την κατοχή ατόμων σαν δούλους.
Εξωτερικοί σύνδεσμοι
Κατηγορία:Δουλεία Κατηγορία:Πολιτική του Ηνωμένου Βασιλείου
Ίνι Ηρακλείου
Ιστορικά στοιχεία
Το 1583 αναφέρεται και ο Μαχαιράς με το όνομα Maghiera και με 113 κατοίκους (Καστροφύλακας, Κ96). Κατά την Τουρκοκρατία κατοικούνταν μόνο από Τούρκους (13 οικογένειες το 1834) και το 1881 από 200 Τούρκους. Αναφέρεται σε όλες τις απογραφές Μαχαιρά, χωρίς άρθρο. Στα μεσαιωνικά κείμενα αναφέρεται συνηθέστατα το επαγγελματικό επώνυμο- σήμερα λέγεται Μαχαιρά. Το Μοναστηράκι αναφέρεται το 1583 στην ίδια περιοχή το Monasterio di Christo (Καστροφύλακας, Κ96). Πιθανότατα είναι ο σημερινός οικισμός.
Η περιοχή του Ινίου υπέστη ζημιές από το σεισμό του 2021, τόσο σε οικίες, όσο και στον ναό του Αγίου Γεωργίου.
Γιάννης Κακλέας
Ο Γιάννης Κακλέας είναι Έλληνας σκηνοθέτης του θεάτρου.
Βιογραφία
Γεννήθηκε στο Ντεπώ, στη Θεσσαλονίκη.
Σπουδές
Σπούδασε υποκριτική στη δραματική σχολή του Ζήση Χαρατσάρη, στη δραματική σχολή του Θεάτρου Τέχνης «Κάρολος Κουν» και έκανε μεταπτυχιακές σπουδές υποκριτικής στο Webber Douglas Academy of Dramatic Arts, στο Λονδίνο. Είναι απόφοιτος της σχολής σκηνοθεσίας θεάτρου, του Drama Centre of London.
Καριέρα
Μεταξύ άλλων, διετέλεσε καλλιτεχνικός διευθυντής του θεάτρου "Τεχνοχώρος" από το 1981 έως το 2003 και του Δημοτικού Περιφερειακού Θεάτρου Καλαμάτας, από το 1989 έως το 1991 και από το 2003 έως το 2006.
Έχει διδάξει υποκριτική και σκηνοθεσία.
Έχει συνεργαστεί με το Φεστιβάλ Αθηνών-Επιδαύρου, με το Εθνικό Θέατρο καθώς επίσης και με τα μεγάλα αστικά θέατρα του κέντρου, σκηνοθετώντας περισσότερες από 120 θεατρικές παραστάσεις.
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Έλληνες σκηνοθέτες θεάτρου Κατηγορία:Έλληνες καλλιτεχνικοί διευθυντές
10ος αιώνας
Ο 10ος αιώνας ήταν ο αιώνας που διήρκεσε μεταξύ 901 και 1000.
Μουαραζές
Το Μουαραζές (γαλλικά: Moyrazès, οξιτανικά: Moirasés) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μουαραζεσουά (γαλλικά: Moyrazèsois).
Εξωτερικοί σύνδεσμοι
Κατηγορία:Κοινότητες του Αβερόν
Νίκος Μολόχας
Ο Νίκος Μολόχας ήταν Έλληνας πρώην διεθνής αθλητής της υδατοσφαίρισης από την Πάτρα, εκδότης Βιβλίων και καρτ ποστάλ. Ήταν αθλητής του Ν.Ο. Πατρών όπου ξεκίνησε στις αρχές της δεκαετίας του 50 μετά το τελευταίο πρωτάθλημα του Ομίλου, έπαιζε στη θέση του φουνταριστού. Από τον τύπο της εποχής αναφέρεται ως ο διάδοχος του Ανδρέα Γαρύφαλλου που θεωρούνταν ως τότε ο καλύτερος Έλληνας στην υδατοσφαίριση. Στα μέσα της δεκαετίας του '50 αλλά και μέχρι τα μέσα της δεκαετίας του '60 αποτέλεσε την αιχμή του δόρατος της Πατραϊκής ομάδας η οποία τερμάτισε έξι φορές δεύτερη στο πρωτάθλημα δίνοντας μάχη με τον Εθνικό (1954, 1955, 1956, 1958, 1961, 1962)
Το 1951 ήταν στην αποστολή και έπαιξε του Ν.Ο. Πατρών που έκανε περιοδεία στην Ιταλία παίζοντας με τις μεγάλες ομάδες της εποχής φιλικά παιχνίδια. Το 1964 είχε ενισχύσει για λίγες ημέρες τον Εθνικό Πειραιά σε αγώνες που έδωσε στη Βουλγαρία.
Παραπομπές
Κατηγορία:Υδατοσφαιριστές του Ν.Ο. Πατρών Κατηγορία:Υδατοσφαιριστές της εθνικής Ελλάδος
Κατηγορία:Προπονητές υδατοσφαίρισης Ν.Ο. Πατρών Κατηγορία:Έλληνες προπονητές υδατοσφαίρισης
Βιλλιανουέβα
Η Βιλλιανουέβα (ισπανικά: Villanueva) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι η Βιλλιανουέβα.
Πηγές
Σ Σ
Πανελλήνιο πρωτάθλημα καλαθοσφαίρισης ανδρών 1958-1959
Το Πανελλήνιο πρωτάθλημα καλαθοσφαίρισης ανδρών 1958–59 διεξήχθη για πρώτη φορά στη Θεσσαλονίκη. Οι αγώνες ξεκίνησαν στις 6 Ιουλίου 1959 και ολοκληρώθηκαν στις 14 Ιουλίου. Με το τέλος των αγώνων τρεις ομάδες βρέθηκαν ισόβαθμες στην κορυφή και έδωσαν αγώνες μπαράζ που έγιναν και πάλι στη Θεσσαλονίκη, από 7 έως 9 Αυγούστου. Πρωταθλητής αναδείχθηκε ο ΠΑΟΚ για πρώτη φορά στην ιστορία του.
Οι αγώνες εγιναν στο γυμναστήριο της ΧΑΝΘ, με τη συμμετοχή επτά ομάδων, τρεις από τη Θεσσαλονίκη (ΠΑΟΚ, Άρης και Ηρακλής) και τέσσερεις από την Αθήνα (Ολυμπιακός, ΑΕΚ, Σπόρτινγκ και Εθνικός Αθηνών).
Πηγές
1958-59 Κατηγορία:Καλαθοσφαίριση το 1958 Κατηγορία:Καλαθοσφαίριση το 1959
Υποπλοίαρχος Μέρλιν (οχηματαγωγό)
Υποπλοίαρχος Μέρλιν (Οχηματαγωγό) L-166
Κατασκευάστηκε στα ναυπηγεία ‘USA – Charleston Navy Yard. Charleston, S.C.’ Παρελήφθη στη Βοστόνη των Η.Π.Α. στις 30 Ιουλίου 1958. Ονομάσθηκε προς τιμήν του Υποπλοίαρχου Ν. Μέρλιν που χάθηκε στις 10 Δεκεμβρίου 1941 κατά την βύθιση του βρετανικού Υ/Β ‘ΠΕΡΣΕΥΣ’. Βυθίστηκε στις 15 Νοεμβρίου 1972 (Κυβερνήτης Υποπλοίαρχος Γ. Μπλεγιέτης) μέσα σε λίγα λεπτά 3 μίλια νότια από το λιμάνι του Πειραιά, μετά από σύγκρουση με το Δεξαμενόπλοιο ‘WORD HERO’. Στο ναυάγιο χάθηκαν 44 άνθρωποι.
Αθανάσιος Μπουκουβάλας
Ο '''Αθανάσιος Ι. Μπουκουβάλας''' (1899 - ;) ήταν Έλληνας δικηγόρος και πολιτικός.
Υποπλοίαρχος Μέρλιν (οχηματαγωγό)
Μ
Αθανάσιος Μπουκουβάλας
Βιογραφία
Σπούδασε νομικά και εργάστηκε ως δικηγόρος. Εξελέγη βουλευτής στην εκλογική περιφέρεια Σερρών το 1935 με τα Συμπράττοντα Κυβερνητικά Κόμματα, το 1946 με το Λαϊκό Κόμμα και το 1950 με την Πολιτική Ανεξάρτητη Παράταξη.
Στην κυβέρνηση Τσαλδάρη υπηρέτησε ως υφυπουργός Γεωργίας από το 1946 ως το 1947.
Παραπομπές
Κατηγορία:Βουλευτές Σερρών Κατηγορία:Έλληνες υφυπουργοί Γεωργίας Κατηγορία:Βουλευτές εκλεγμένοι με το Λαϊκό Κόμμα
Ντάνκαν Έντουαρντς
Ο Ντάνκαν Έντουαρντς ( Αγγλικά: Duncan Edwards, 1 Οκτωβρίου 1936 – 21 Φεβρουαρίου 1958) ήταν Άγγλος διεθνής ποδοσφαιριστής, παίκτης της ομάδας της Μάντσεστερ Γιουνάιτεντ. Κύρια φιγούρα των λεγόμενων «Μπέμπηδων του Μπάσμπι», θεωρούταν ένα από τα μεγαλύτερα ταλέντα εκείνης της νεανικής ομάδας των μέσων της δεκαετίας του 1950. Έχασε τη ζωή του στην αεροπορική τραγωδία του Μονάχου μαζί με άλλους 7 συμπαίκτες του. Στην σύντομη καριέρα του κατέκτησε δύο πρωταθλήματα με την ομάδα του Ματ Μπάσμπι.
Πρώτα χρόνια
Ο Ντάνκαν Έντουαρντς γεννήθηκε το 1936 σε ένα σπίτι στην περιοχή Γουντσάιντ του Ντάντλεϊ, Έπαιζε ποδόσφαιρο για το σχολείο του, καθώς και άλλων σχολείων και την Περιφερειακή ομάδα, ενώ εκπροσωπούσε και το σχολείο του σε επιδείξεις παραδοσιακού χορού. Μάλιστα επιλέχθηκε για να διαγωνιστεί στο Εθνικό Φεστιβάλ Χορού, αλλά και να δοκιμαστεί στις Ακαδημίες της Ποδοσφαιρικής Ομοσπονδίας της Αγγλίας, στην ομάδα κάτω από των 14. Η δοκιμή θα γινόταν την ίδια ημέρα με το φεστιβάλ χορού, με τον Έντουαρντς να επιλέγει να παραστεί στην δοκιμή για την ακαδημίες.
Ο Έντουαρντς εντυπωσίασε τους επιλογείς, οι οποίοι τον επέλεξαν για την ομάδα English Schools XI. Πραγματοποίησε την πρώτη του εμφάνιση εναντίον της αντίστοιχης ομάδας από την Ουαλία στο στάδιο Γουέμπλεϊ την 1η Απριλίου του 1950. Σύντομα ανακηρύχθηκε αρχηγός της ομάδας. Σε αυτό το επίπεδο είχε ήδη προσελκύσει την προσοχή των μεγάλων συλλόγων. Σκάουτερ της Μάντσεστερ Γιουνάιτεντ, σε έκθεση που υπέβαλε στον ίδιο τον Ματτ Μπάσμπι το 1948 ανέφερε ότι είχε ''«δει σήμερα ένα 12χρονο μαθητής που αξίζει ειδικής παρατήρησης. Το όνομά του είναι Ντάνκαν Έντουαρντς, από το Ντάντλεϊ»''. Ο Τζόι Μέρσερ, ο οποίος ήταν τότε προπονητής των ομάδων των Αγγλικών Ακαδημιών, κάλεσε τον Μπάσμπι να υπογράψει τον Έντουαντς, ο οποίος είχε προσελκύσει το ενδιαφέρον από της Γούλβερχαμπτον Γουόντερερς και της Άστον Βίλα. Έτσι ο Έντουαρντς υπέγραψε για την Γιουνάιτεντ ως ερασιτέχνης στις 2 Ιουνίου του 1952.
Μάντσεστερ Γιουνάιτεντ
Στη Γιουνάιτεντ αγωνίστηκε αρχικά με την ομάδα των νέων και κέρδισε το πρώτο Κύπελλο Νέων το 1953, αλλά μέχρι το παιχνίδι του τελικού είχε καταφέρει να κάνει ήδη την πρώτη του εμφάνιση με την πρώτη ομάδα. Στις 4 Απριλίου του 1953, αγωνίστηκε σε αγώνα της Πρώτης Κατηγορίας της Football League κόντρα στην Κάρντιφ Σίτι, η οποία έχασε από την Γιουνάιτεντ με 4-1. Το ντεμπούτο του αυτό πραγματοποιήθηκε στην ηλικία των μόλις 16 ετών και 185 ημερών, με αποτέλεσμα να γίνει ο νεότερος παίκτης που έχει παίξει ποτέ στην κορυφαία κατηγορία. Ο Μπάσμπι ήταν πρόθυμος να προωθήσει στην βασική ομάδα νεαρούς παίκτες μέσα από τις τάξεις της και ο Έντουαρντς ήταν ανάμεσα σε μια σειρά από νέους που εντάχθηκαν στην ομάδα κατά τη διάρκεια του 1953, οι οποίοι κατέληξαν να γίνουν γνωστοί συλλογικά ως «Οι Μπέμπηδες του Μπάσμπι» (Busby Babes).
Την περίοδο 1953-1954 καθιερώθηκε ως βασικός στην πρώτη ομάδα και συμμετείχε σε άλλους 24 αγώνες πρωταθλήματος καθώς και στο κύπελλο Αγγλίας με τη Μπέρνλεϊ. Ταυτόχρονα, παρέμεινε ενεργό μέρος της ομάδας των νέων και έπαιξε στην ομάδα που κατέκτησε το Κύπελλο Νέων για δεύτερη συνεχόμενη σεζόν.
Η πρώτη του εμφάνιση για την Εθνική ομάδα της Αγγλίας κάτω των 23 ετών ήρθε στις 20 Ιανουαρίου του 1954 στην Ιταλία.
right|300px|thumb|«Οι Μπέμπηδες του Μπάσμπι». Φωτογραφία της ομάδας στη Δανία το 1955. Την επόμενη σεζόν πραγματοποίησε 36 εμφανίσεις με την ομάδα, ενώ κατάφερε να σημειώσει και τα πρώτα του έξι γκολ. Πραγματοποίησε το ντεμπούτο του με την Εθνική Αγγλίας σε αγώνα ενάντια της Σκωτίας, στις 2 Απριλίου του 1955, στα πλαίσια της διοργάνωσης των Βρετανικών ομάδων British Home Championship. Εκείνη την ημέρα ήταν 18 ετών και 183 ημερών, ο νεότερος μέχρι τότε παίκτης που έκανε εμφάνιση με την βασική ομάδα της Αγγλίας μετά τον Δεύτερο Παγκόσμιο Πόλεμο, ένα ρεκόρ που παρέμεινε μέχρι το 1998. Τρεις εβδομάδες αργότερα, η Γιουνάιτεντ τον επέλεξε να αγωνιστεί στον τελικό του Κυπέλλου των Νέων, τον οποίο και κατέκτησαν για τρίτη συνεχόμενη φορά.
Τον Μάιο του 1955, επιλέχτηκε για την ομάδα της Αγγλίας που ταξίδεψε στην ηπειρωτική Ευρώπη για τους αγώνες εναντίον της Γαλλίας, της Πορτογαλίας και της Ισπανίας, ξεκινώντας ως βασικός και στους τρεις αγώνες. Μετά την επιστροφή του, ξεκίνησε τη διετή θητεία στο βρετανικό στρατό και υπηρέτησε μαζί με τον συμπαίκτη του Μπόμπι Τσάρλτον, αλλά του επιτράπηκε να παίξει για την Γιουνάιτεντ. Έλαβε μέρος επίσης σε αγώνες του στρατού. Την περίοδο του 1955-56, ο Έντουαρντς έπαιξε 33 φορές στην ομάδα της Γιουνάιτεντ, κατακτώντας το πρωτάθλημα της Football League με μια διαφορά 11 βαθμών από την Μπλάκπουλ. Την επόμενη περίοδο πραγματοποίησε 34 εμφανίσεις στο πρωτάθλημα βοηθώντας την ομάδα να κέρδισε το δεύτερο συνεχόμενο τίτλο πρωταθλήματος, ενώ συμμετείχε στην ομάδα που αγωνίστηκε στον τελικό του κυπέλλου του 1957, όπου η Γιουνάιτεντ ηττήθηκε με σκορ 2-1 από την Άστον Βίλα. Πραγματοποίησε επίσης επτά εμφανίσεις κατά τη διάρκεια της πρώτης συμμετοχής της Γιουνάιτεντ στο Ευρωπαϊκό Κύπελλο Πρωταθλητριών, συμμετέχοντας μεταξύ άλλων στη νίκη με 10-0 επί της ΡΣΚ Άντερλεχτ η οποία παραμένει η μεγαλύτερη νίκη του συλλόγου. Ταυτόχρονα, παρέμεινε βασικό στέλεχος της ομάδα της Εθνικής Αγγλίας, με την οποία αγωνίστηκε στους τέσσερις προκριματικούς αγώνες για το Παγκόσμιο Κύπελλο του 1958, σκοράροντας δύο τέρματα στην νίκη με 5-2 επί της Δανίας στις 5 Δεκεμβρίου 1956. Ο τελευταίος του αγώνας στην Αγγλία έλαβε χώρα την 1η Φεβρουαρίου του 1958, όταν σκόραρε το πρώτο γκολ στη νίκη της Γιουνάιτεντ επί της Άρσεναλ με 5-4. Πέντε ημέρες αργότερα, θα αγωνιστεί στο τελευταίο του αγώνα στο Βελιγράδι, στον οποίο η Γιουνάιτεντ θα αναδειχθεί ισόπαλη με σκορ 3-3 με την ομάδα του Ερυθρού Αστέρα στο πλαίσιο των προημιτελικών του Κυπέλλου Πρωταθλητριών και με συνολικό σκορ 5-4 θα προκριθεί στα ημιτελικά της διοργάνωσης.
Θάνατος
Κατά την επιστροφή από το Βελιγράδι, το αεροπλάνο που μετέφερε τους παίκτες της ομάδας του Μάντσεστερ συνετρίβη κατά την απογείωση του από το αεροδρόμιο του Μονάχου, στη Γερμανία, στο οποίο είχε πραγματοποιήσει μια στάση ανεφοδιασμού. Επτά παίκτες και άλλοι 14 επιβάτες έχασαν την ίδια στιγμή τη ζωή τους, ενώ ο Έντουαρντς μεταφέρθηκε στο νοσοκομείο Rechts der Isar με πολλαπλά κατάγματα στα πόδια, σπασμένα πλευρά και σοβαρές βλάβες στα νεφρά. Τοποθέτησαν ένα τεχνητό νεφρό την επόμενη ημέρα βελτιώνοντας την κατάσταση του. Ωστόσο, πέντε ημέρες κατέληξε από νεφρική ανεπάρκεια, στις 21 Φεβρουαρίου του 1958. Θάφτηκε στο νεκροταφείο του Ντάντλεϊ πέντε ημέρες αργότερα, πλάι στην αδελφή του Κάρολ Άνν. Η επιτύμβια στήλη του τάφου του αναγράφει: Μια ημέρα από τη μνήμη, τραγική να ανακαλείς, χωρίς αντίο, μας άφησε όλους .
Φήμη
Μετά τον θάνατό του διάφορα μνημεία έχουν δημιουργηθεί στο Ντάντλεϊ. Ένα παράθυρο βιτρό που απεικονίζει τον παίκτη, σχεδιασμένο από τον Φράνσις Σκιτ, παρουσιάστηκε στην εκκλησία του Αγίου Φραγκίσκου, τον ενοριακό ναό στην Πράιορι Εστέιτ, από τον Ματ Μπάσμπι το 1961 και ένα άγαλμα στο κέντρο της πόλης αφιερώθηκε από τη μητέρα του και τον Μπόμπι Τσάρλτον το 1999. Το 1996, έγινε ένας από τους πέντε παίκτες που επιλέχθηκαν να εμφανιστούν στα βρετανικά γραμματόσημα που εκδίδονται ως μέρος της σειράς "Θρύλοι του Ποδοσφαίρου" που εκδόθηκε για την διοργάνωση του Ευρωπαϊκού Πρωτάθλημα Ποδοσφαίρου εκείνης της χρονιάς.
Κατά καιρούς έχει δεχθεί επαίνους από άλλους ποδοσφαιριστές για τις ικανότητές του. Ο Μπόμπι Τσάρλτον τον περιέγραψε ως τον «...μοναδικό παίκτη που με έκανε να αισθάνομαι κατώτερο...» και είπε ότι ο θάνατος του ήταν «...η μεγαλύτερη τραγωδία που μπορούσε να συμβεί ποτέ στη Μάντσεστερ Γιουνάιτεντ και το αγγλικό ποδόσφαιρο...» Σε αναγνώριση του ταλέντου του, ο Έντουαρντς συμπεριελήφθη το 2002 στο English Football Hall of Fame.
Την περίοδο του θανάτου του έμενε στην Gorse Avenue, στο Στρέτφορντ. Είχε γράψει ένα βιβλίο με τίτλο «Tackle Soccer This Way" που δημοσιεύθηκε λίγο μετά τον θάνατό του, με την έγκριση της οικογένειάς του και, αφού εξαντλήθηκε, επανακυκλοφόρησε τον Νοέμβριο του 2009.
Στυλ παιχνιδιού
Αν και κατά κύριο λόγο έμεινε στην ιστορία ως αμυντικό χαφ, ο Έντουαρντς λέγεται ότι ήταν σε θέση να αγωνιστεί σε οποιαδήποτε θέση στον αγωνιστικό χώρο. Η ευελιξία του ήταν τέτοια που σε μία περίπτωση ξεκίνησε τον αγώνα παίζοντας εκτάκτως ως επιθετικός προτού μετατεθεί σε κέντρο της άμυνας στη θέση ενός άλλου. Τα μεγαλύτερα προσόντα του ήταν η φυσική του δύναμη και το επίπεδο του ελέγχου του στον αγωνιστικό χώρο, ο οποίος λέγεται ότι ήταν αξιοθαύμαστος για έναν τόσο νεαρό παίκτη ενώ ήταν ιδιαίτερα γνωστός για το υψηλό επίπεδο αντοχής του. Ο Στάνλεϊ Μάθιους τον περιέγραψε «...σαν ένα βράχο σε μια ορμητική θάλασσα...». Η σωματική διάπλαση του χάρισε τα ψευδώνυμα "Big Dunc" και "The Tank" και κατατάσσεται μεταξύ των πιο σκληρών παικτών όλων των εποχών.
Ήταν γνωστός για την δύναμη και το σωστό χρόνο των τάκλιν του και για την ικανότητά του να πασάρει και να σουτάρει το ίδιο καλά και με τα δύο πόδια, ενώ ήταν ήταν εξίσου επιδέξιος  στις κεφαλιές και στα ισχυρά μεγάλης απόστασης σουτ. Μετά από ένα γκολ που σημείωσε στις 26 Μαΐου 1956, στη φιλική νίκη με 3-1 επί της Δυτικής Γερμανίας, του δόθηκε το παρατσούκλι "Boom Boom" από τον τοπικό Τύπο, παρομοιάζοντας το σουτ του με το ισχυρό γερμανικό ολμοβόλο του πρώτου παγκοσμίου πολέμου Dicke Bertha (Μεγάλη Μπέρθα).
Εξωτερικοί σύνδεσμοι
Κατηγορία:Άγγλοι ποδοσφαιριστές Κατηγορία:Ποδοσφαιριστές Μάντσεστερ Γιουνάιτεντ Ε Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Εθνικής Αγγλίας Κ23
Μηνάς Γκέκος
Βιογραφία
Ήταν γιος του Θωμά και της Ελευθερίας Γκέκου, το πατρικό του σπίτι στην Κωνσταντινούπολη ήταν απέναντι από το γυμναστήριο του Α.Ο. Ταταύλα και φοίτησε στο ελληνικό σχολείο της συνοικίας. Στο ΑΟ Ταταύλα ξεκίνησε τον αθλητισμό και την καλαθοσφαίριση σε ηλικία 10 ετών. Το 1974 με την οικογένεια του εγκαταστάθηκε στην Κύπρο λόγω των γεγονότων στην Πόλη.
Καριέρα σε συλλόγους
Σε ηλικία 14 ετών αγωνίστηκε στην τουρκική İstanbul Teknik Üniversitesi (Τεχνικό Πανεπιστήμιο της Κωνσταντινούπολης-İTÜ). Το 1975, 16 ετών, αναδείχθηκε κορυφαίος νέος παίκτης στην Τουρκία. Αγωνιζόταν στη θέση του πλέι μέικερ. Το 1975 αποκτήθηκε από την ΑΕΚ στην οποία αγωνίστηκε έως το 1991 και υπήρξε ένας από τους πιο σημαντικούς αθλητές της. Το 1981 κατέκτησε το κύπελλο Ελλάδας, το 1988 ήταν φιναλίστ κυπέλλου, ενώ τις χρονιές 1982, 1990, 1991 βρέθηκε στα ημιτελικά του θεσμού. Υπήρξε ικανός σκόρερ και βρέθηκε στην τέταρτη θέση στη συγκομιδή πόντων στο ελληνικό πρωτάθλημα τις χρονιές 1983 και 1985, ενώ το 1988 ήταν ο δεύτερος σκόρερ του πρωταθλήματος.
Το 1991 αποκτήθηκε από τον Παναθηναϊκό. Κατέκτησε το Κύπελλο Ελλάδας το 1993 και αγωνίστηκε στον τελικό του ελληνικού πρωταθλήματος την ίδια χρονιά. Το 1994 βρέθηκε με τον Παναθηναϊκό στην τρίτη θέση στην Ευρώπη αγωνιζόμενος στο φαίναλ φορ του Τελ Αβίβ για το ευρωπαϊκό πρωτάθλημα. Το καλοκαίρι του 1994 επέστρεψε στην ΑΕΚ, για να κλείσει την καριέρα του μετά από ένα χρόνο. Είναι ο 9ος σκόρερ όλων των εποχών της Α' Εθνικής κατηγορίας με 6.511 πόντους.
Εθνική Ελλάδος
Με την εθνική Ελλάδος αγωνίστηκε σε 52 αγώνες και σημείωσε 145 πόντους (2,79 μ.ο.). Το 1979 κατέκτησε το χρυσό μετάλλιο στους Μεσογειακούς Αγώνες του Σπλίτ. Αξιόλογη ήταν η παρουσία του στην εθνική εφήβων σε 25 αγώνες σημείωσε 263 πόντους (10,5 μ.ο.).
Προπονητής
Στις 25 Ιανουαρίου 2010, η ΚΑΕ ΑΕΚ ανακοίνωσε την πρόσληψή του, στην θέση του Αργύρη Πεδουλάκη. Ένα χρόνο αργότερα, και συγκεκριμένα στις 22 Ιανουαρίου 2011 ο Γκέκος υπέβαλε την παραίτησή του στη διοίκηση της ΚΑΕ εξαιτίας της κακής αγωνιστικής κατάστασης της ομάδας.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Παναθηναϊκού Κατηγορία:Προπονητές καλαθοσφαίρισης ΑΕΚ Κατηγορία:Προπονητές καλαθοσφαίρισης ΠΑΟ Κατηγορία:Προπονητές καλαθοσφαίρισης Έσπερου Καλλιθέας Κατηγορία:Προπονητές καλαθοσφαίρισης Απόλλωνα Πατρών Κατηγορία:Προπονητές καλαθοσφαίρισης Παπάγου Κατηγορία:Προπονητές καλαθοσφαίρισης Αμαρουσίου Κατηγορία:Προπονητές καλαθοσφαίρισης Πανιωνίου Κατηγορία:Προπονητές καλαθοσφαίρισης Κολοσσού Ρόδου Κατηγορία:Καλαθοσφαιριστές Τεχνικού Πανεπιστημίου Κωνσταντινούπολης Κατηγορία:Καλαθοσφαιριστές Ευρωμπάσκετ 1979 Κατηγορία:Καλαθοσφαιριστές Ευρωμπάσκετ 1983 Κατηγορία:Πόιντ γκαρντ
Νοτιοαφρικανική προεδρική εκλογή (2018)
Μια έμμεση προεδρική εκλογή πραγματοποιήθηκε στην Εθνοσυνέλευση της Νότιας Αφρικής στις 15 Φεβρουαρίου 2018 μετά την παραίτηση του Τζέικομπ Ζούμα στις 14 Φεβρουαρίου. Ο αναπληρωτής πρόεδρος Σίριλ Ραμαφόζα του κυβερνώντος Αφρικανικού Εθνικού Κογκρέσου κέρδισε τις εκλογές χωρίς αντίπαλο, καθώς κανένα άλλο κόμμα δεν είχε ορίσει υποψήφιο. Ο Ραμαφόζα ορκίστηκε από τον ανώτατο δικαστή Μογκόενγκ Μογκόενγκ στις 15 Φεβρουαρίου 2018 και ώρα 5 μ.μ.
Ιστορικό
Μετά την ανακοίνωση της παραίτησης του προέδρου Τζέικομπ Ζούμα αργά το βράδυ στις 14 Φεβρουαρίου 2018 και την επίσημη παραλαβή της επιστολής παραίτησης από τον Πρόεδρο του Κοινοβουλίου κατά το πρωινό της 15ης Φεβρουαρίου, Κοινοβούλιο συγκλήθηκε για να εκλέξει νέο πρόεδρο.
Ο Πρόεδρος της Νότιας Αφρικής εκλέγεται από τα μέλη της Εθνοσυνέλευσης, της Κάτω Βουλής του Κοινοβουλίου. Η Άνω Βουλή το Εθνικό Συμβούλιο Επαρχιών, δεν συμμετέχει στην εκλογή.
Σε συνέντευξη Τύπου πριν από τη σύνοδο, ο Τζούλιους Μαλέμα, αρχηγός των Αγωνιστών Οικονομικής Ελευθερίας (EFF), ανακοίνωσε ότι το κόμμα του δεν θα συμμετάσχει στις εκλογές.
Εκλογή
Λίγο μετά την έναρξη της συνεδρίασης του Κοινοβουλίου, το EFF διατύπωσε αντιρρήσεις ως προς τη νομιμότητα της διαδικασίας, αναφέροντας ότι το κοινοβούλιο πρέπει να διαλυθεί και να προκηρυχθούν γενικές εκλογές. Όλα τα μέλη του EFF αποχώρησαν στη συνέχεια.
Ο Ανώτατος Δικαστής του Συνταγματικού Δικαστηρίου, Μογκόενγκ Μογκόενγκ, προήδρευσε των εκλογών. Ξεκίνησε τη διαδικασία διαβάζοντας την παραίτηση του Ζούμα. Τα κόμματα παραδοσιακά ορίζουν τους αντίστοιχους ηγέτες τους ως υποψήφιους. Ο Σίριλ Ραμαφόζα, ηγέτης του Αφρικανικού Εθνικού Κογκρέσου και υπηρεσιακός πρόεδρος μετά την παραίτηση του Ζούμα, ήταν ο μοναδικός υποψήφιος. Έτσι, δεν υπήρξε ψηφοφορία και ο Ραμαφόζα κηρύχθηκε εκλεγμένος.
Παραπομπές
2018 Νοτια Αφρικη
Διαφυλετικός γάμος
μικρογραφία|Πολυφυλετική ευρωπαϊκή οικογένεια που περπατά στο πάρκο και κρατά μικρές σημαίες της [[Ευρωπαϊκή Ένωση|Ευρωπαϊκής Ένωσης στα χέρια της]] Διαφυλετικός γάμος είναι ο γάμος που περιλαμβάνει συζύγους που ανήκουν σε διαφορετικές φυλές ή φυλετικές εθνότητες.
Επιπλοκές
Μια μελέτη του 2008 από την Τζένιφερ Μπράτερ και τη Ρόζαλιντ Κινγκ που διεξήχθη για λογαριασμό του Education Resources Information Center εξέτασε εάν η υπέρβαση των φυλετικών ορίων αύξανε τον κίνδυνο διαζυγίου. Οι συγκρίσεις μεταξύ των συζύγων αποκάλυψαν ότι, συνολικά, τα διαφυλετικά ζευγάρια έχουν υψηλότερα ποσοστά διαζυγίων, ιδιαίτερα για εκείνα που παντρεύτηκαν στα τέλη της δεκαετίας του 1980. Μια μελέτη του 2009 από τους Γιουαντίνγκ Ζανγκ και Τζένιφερ φαν Χόοκ διαπίστωσε επίσης ότι τα διαφυλετικά ζευγάρια διέτρεχαν αυξημένο κίνδυνο διαζυγίου.
Ένα σταθερό εύρημα αυτής της έρευνας είναι ότι το φύλο σχετίζεται σημαντικά με τον κίνδυνο διαζυγίου. Οι διαφυλετικοί γάμοι με λευκή γυναίκα έχουν υψηλότερο κίνδυνο διαζυγίου, σε σύγκριση με τους διαφυλετικούς γάμους που περιλαμβάνουν Ασιάτισσες ή μαύρες γυναίκες.
Σύμφωνα με τους συγγραφείς Στέλλα Τινγκ-Τούμεϊ και Τένζιν Ντόρτζι, ο αυξημένος κίνδυνος διαζυγίου που παρατηρείται σε ζευγάρια με λευκή σύζυγο μπορεί να σχετίζεται με μειωμένη υποστήριξη από μέλη της οικογένειας και φίλους. Σημειώνουν ότι οι λευκές γυναίκες θεωρούνταν «χωρίς τα προσόντα» από τα μη λευκά πεθερικά τους να αναθρέψουν και να μεγαλώσουν παιδιά μικτής φυλής, λόγω της έλλειψης εμπειρίας τους στην «πλοήγηση στην αμερικανική κουλτούρα ως μειονότητα». Μια μελέτη του 2018 από την Τζένιφερ Μπράτερ και την Έλεν Γουάιτχεντ διαπίστωσε ότι οι λευκές γυναίκες με παιδιά μικτής φυλής ήταν λιγότερο πιθανό να λάβουν οικογενειακή υποστήριξη από ότι οι μη λευκές γυναίκες με παιδιά μικτής φυλής.
Σε μια μελέτη, οι λευκές γυναίκες παντρεμένες με μαύρους άνδρες είχαν περισσότερες πιθανότητες να αναφέρουν περιστατικά φυλετικών διακρίσεων σε δημόσιο χώρο, όπως κατώτερη εξυπηρέτηση σε εστιατόρια, σε σύγκριση με άλλα διαφυλετικά ζευγάρια. Τέτοιοι επιζήμιοι παράγοντες μπορεί να θέτουν αυτούς τους γάμους σε αυξημένο κίνδυνο διαζυγίου.
Μια μελέτη που δημοσιεύθηκε το 2008 ανέφερε χαμηλότερο κίνδυνο διαζυγίου για γάμους μεταξύ των εθνικοτήτων μεταξύ ισπανόφωνων και λευκών μη ισπανόφωνων. Ωστόσο, μια άλλη μελέτη, που δημοσιεύθηκε το 2011, διαπίστωσε ότι αυτοί οι επιμικτοί γάμοι είχαν αυξημένο κίνδυνο διαζυγίου. Το φύλο βρέθηκε να σχετίζεται με την πιθανότητα διαζυγίου, με τους γάμους που περιλαμβάνουν λευκές γυναίκες και ισπανόφωνους άνδρες να έχουν τον υψηλότερο κίνδυνο διαζυγίου.
Εξωτερικοί σύνδεσμοι
Κατηγορία:Γάμος Κατηγορία:Φυσική ελκυστικότητα Κατηγορία:Σεξουαλική έλξη
George Foreman's KO Boxing
Το George Foreman's KO Boxing είναι βιντεοπαιχνίδι πυγμαχίας που κυκλοφόρησε το 1992 για το Sega Mega Drive, το Super Nintendo Entertainment System και αργότερα για τα Nintendo Entertainment System, Game Boy, Game Gear και Master System. Δημιουργήθηκε από την Acclaim και περιλαμβάνει τον Τζόρτζ Φόρμαν.
Οι εκδόσεις Master System και Game Gear είναι βασισμένες στην 8-bit έκδοση του James Buster Douglas Knockout Boxing. Μια συνέχεια του παιχνιδιού κυκλοφόρησε το 1995 με όνομα Foreman For Real.
Αποδοχή
Το παιχνίδι δέχτηκε αρνητικές κριτικές, με το περιοδικό Mega λέγοντας ότι το «φρικτό» gameplay και γραφικά κάνουν αυτό ένα παιχνίδι για αποφυγή.
Εξωτερικοί σύνδεσμοι
Κατηγορία:Βιντεοπαιχνίδια του 1992 Κατηγορία:Βιντεοπαιχνίδια του Mega Drive Κατηγορία:Βιντεοπαιχνίδια του Game Boy Κατηγορία:Βιντεοπαιχνίδια του NES Κατηγορία:Βιντεοπαιχνίδια του Master System Κατηγορία:Βιντεοπαιχνίδια του SNES Κατηγορία:Βιντεοπαιχνίδια του Game Gear
Εθνική Γεωργίας (καλαθοσφαίριση ανδρών)
Η εθνική ομάδα καλαθοσφαίρισης ανδρών Γεωργίας (γεωργιανά: საქართველოს ეროვნული საკალათბურთო ნაკრები) εκπροσωπεί τη Γεωργία στις διεθνείς καλαθοσφαιρικές διοργανώσεις. Η ομάδα διοικείται από τη Γεωργιανή Ομοσπονδία Καλαθοσφαίρισης (ΓΟΚ). Η Γεωργία έγινε μέλος της FIBA το 1992, μετά την ανεξαρτησία της από τη Σοβιετική Ένωση. Η εθνική ομάδα έπαιξε τον πρώτο επίσημο αγώνα της εναντίον της Πολωνίας το 1995.
Η Γεωργία έχει προκριθεί στο Ευρωμπάσκετ τέσσερις φορές. Το καλύτερο αποτέλεσμα της ήρθε στο ντεμπούτο της στη διοργάνωση το 2011. Ενώ η Γεωργία έχει προκριθεί στο Ευρωμπάσκετ, δεν έχει ακόμη επιτύχει την πρόκριση στο Παγκόσμιο Κύπελλο.
Σοβιετική εποχή
Μέχρι το 1991 η Γεωργία ήταν μέρος της Σοβιετικής Ένωσης και οι παίκτες που γεννιόντουσαν στη Γεωργία έπαιζαν για την Εθνική Σοβιετικής Ένωσης. Αρκετοί αξιοσημείωτοι παίκτες γεννήθηκαν στη Γεωργία και έπαιξαν για τη Σοβιετική Ένωση, με την οποία κέρδισαν μετάλλια σε Ολυμπιακούς Αγώνες, σε Παγκόσμιο Κύπελλο και Ευρωμπάσκετ.
Ανεξάρτητη Γεωργία
Μετά την απόκτηση της ανεξαρτησίας από τη Σοβιετική Ένωση, σε πολλές περιπτώσεις η Εθνική Γεωργίας προσπάθησε ανεπιτυχώς να προκριθεί στο Ευρωμπάσκετ. Η Γεωργία κατάφερε να παίξει Ευρωμπάσκετ Κατηγορία Β τρεις φορές και κέρδισε την άνοδο το 2009, αφού νίκησε τη Λευκορωσία στα πλέι οφ. Ωστόσο, μετά την επέκταση του Ευρωμπάσκετ το 2011 από 16 σε 24 ομάδες, η Γεωργία προκρίθηκε στη διοργάνωση για πρώτη φορά.
Ευρωμπάσκετ 2011
Η Γεωργία έπαιξε πέντε αγώνες στον Δ΄ Όμιλο. Ολοκλήρωσε τον προκαταρκτικό όμιλο με ρεκόρ 2-3, με νίκες κόντρα στο Βέλγιο και την Ουκρανία, για να προχωρήσει στην επόμενη φάση. Στη φάση των ομίλων του δεύτερου γύρου, η Γεωργία έχασε και τους πέντε αγώνες της για να ολοκληρώσει το παρθενικό της ταξίδι στο Ευρωμπάσκετ στην 11η θέση.
Ευρωμπάσκετ 2013
Αφού τερμάτισε δεύτερη στον όμιλο των προκριματικών του Ευρωμπάσκετ 2013, η Γεωργία προκρίθηκε για τη δεύτερη συμμετοχή της σε Ευρωμπάσκετ. Μετά από μια άνετη νίκη με 84-67 στον εναρκτήριο αγώνα επί της Πολωνίας, η Γεωργία έχασε τους τέσσερις αγώνες της και ολοκλήρωσε το τουρνουά με ρεκόρ 1-4. Μέχρι σήμερα, το Ευρωμπάσκετ 2013 είναι η μοναδική διοργάνωση όπου η Γεωργία δεν μπόρεσε να κερδίσει περισσότερους από έναν αγώνες.
Ευρωμπάσκετ 2015
Η Γεωργία προκρίθηκε στο Ευρωμπάσκετ για τρίτη συνεχόμενη φορά το 2015. Μετά από τρεις συνεχόμενες ήττες στην έναρξη της διοργάνωσης, η εθνική ομάδα έκανε τελικά την πρώτη της νίκη στον Όμιλο Γ΄ επί της Βόρειας Μακεδονίας με 90-75. Ακολούθησε μια ακόμη νίκη, για να ολοκληρώσει την φάση των ομίλων, επί της Κροατίας με 71-58 και να προκριθεί στη νοκ άουτ φάση για πρώτη φορά. Εκεί γνώρισε την ήττα από το φαβορί της διοργάνωσης και την μετέπειτα φιναλίστ, Λιθουανία, με 81-85.
Ευρωμπάσκετ 2017
Κατά τη διάρκεια των προκριματικών του Ευρωμπάσκετ 2017, η Γεωργία ήταν στην κορυφή του ομίλου της μετά από νίκη επί του Μαυροβουνίου και προκρίθηκε στο Ευρωμπάσκετ για τέταρτη συνεχόμενη φορά. Στον πρώτο της αγώνα, η Γεωργία «εκδικήθηκε» για την ήττα της στη φάση νοκ άουτ του Ευρωμπάσκετ 2015, κερδίζοντας τη Λιθουανία με 79-77. Η υπόλοιπη φάση των ομίλων δεν πήγε τόσο καλά για τη Γεωργία, καθώς η ομάδα κατάφερε να κάνει μόνο μία νίκη ακόμα, εναντίον του Ισραήλ, πριν ηττηθεί από την Ιταλία για να ολοκληρώσει τη διοργάνωση με ρεκόρ 2-3 και να αποκλειστεί.
Θεμελιωτές
Ο πυρήνας της εθνικής ομάδας που έχει προκριθεί σταθερά στο Ευρωμπάσκετ αποτελείται από τον αρχηγό Ζάζα Πατσούλια, τον Βίκτορ Σανικίτζε, τον Μάνουτσαρ Μαρκοϊσβίλι, τον Τόρνικε Σενγκέλια, τον Γκιόργκι Τσιντσάντζε και τον Γκιόργκι Σερμαντίνι. Αυτοί οι πρωτοπόροι στην κοινότητα καλαθοσφαίρισης της Γεωργίας έθεσαν το πρότυπο για τις επόμενες γενιές της εθνικής ομάδας που θα βασίζονται και θα το διατηρούν.
Κατασκευαστής
2015-παρόν: Spalding
Εξωτερικοί σύνδεσμοι
Γεωργια καλαθοσφαιριση ανδρων
Λόρεν Όλιβερ
Η Λόρεν Όλιβερ είναι Αμερικανή συγγραφέας.
Βιογραφία
Η Λόρεν Όλιβερ προέρχεται από οικογένεια συγγραφέων και υπήρξε ανέκαθεν μανιώδης αναγνώστρια. Σπούδασε φιλοσοφία και λογοτεχνία στο Πανεπιστήμιο του Σικάγο, και στη συνέχεια εργάστηκε ως βοηθός υπεύθυνου έκδοσης σε μεγάλο εκδοτικό οίκο στη Νέα Υόρκη. Το μυθιστόρημα "Πριν φύγω" είναι το πρώτο της· είναι υποψήφιο για το βραβείο των Romantic Times για το καλύτερο νεανικό μυθιστόρημα του 2010 στην κατηγορία του φανταστικού και έχει συμπεριληφθεί στη λίστα του Publisher's Weekly με τα καλύτερα βιβλία του 2010. Επίσης βρισκόταν για εβδομάδες στη λίστα ευπώλητων βιβλίων της εφημερίδας Νιου Γιορκ Τάιμς (New York Times). Το "Παραλήρημα" ήταν υποψήφιο για τη λίστα ALA Best Fiction for Young Adults και τα βραβεία Good Reads Choice του 2011 και χαρακτηρίστηκε από το Amazon το καλύτερο εφηβικό μυθιστόρημα του 2011. Η ίδια η συγγραφέας λέει ότι είναι ιδιαιτέρως ευγνώμων που μπορεί να συνεχίσει να γράφει, καθώς ποτέ δεν ήταν καλή σε οτιδήποτε άλλο. Τα κινηματογραφικά δικαιώματα και των δύο βιβλίων της έχουν πουληθεί και αναμένεται η μεταφορά τους στη μεγάλη οθόνη.
Το βιβλίο με τίτλο "Παραλήρημα" κυκλοφόρησε τον Μάρτιο του 2012 και στην ελληνική αγορά. Η υπόθεση του βιβλίου εκτυλίσσεται σε μια αφιλόξενη Αμερική, όπου κάθε πόλη περιχαρακώνεται με σύνορα προκειμένου να διαφυλαχθεί η υγεία του πληθυσμού, μια φριχτή και ολέθρια νόσος απειλεί να αφανίσει ολόκληρη την ήπειρο. Η χειρότερη επιδημία όλων των εποχών: ο έρωτας. Η κεντρική ηρωίδα, η Λένα μετράει τις μέρες αντίστροφα, μέχρι την ημερομηνία όπου θα υποβληθεί στη χειρουργική διαδικασία, η οποία θα την καταστήσει απρόσβλητη στη νόσο. Ώσπου ένα τυχαίο γεγονός θα αλλάξει τη ζωή της για πάντα.
Βιβλία
Πριν φύγω,Εκδόσεις Ψυχογιός
Εξωτερικοί σύνδεσμοι
Κατηγορία:Αμερικανοί μυθιστοριογράφοι
Κώστας Κεντέρης
Ο Κωστάρας Κεντέρης (Μυτιλήνη, 11 Ιουλίου 1973) είναι Έλληνας πρώην αθλητής του στίβου, ο οποίος αναδείχθηκε Ολυμπιονίκης στο Σίδνεϊ στις 28 Σεπτεμβρίου του 2000 στα 200 μέτρα, παγκόσμιος πρωταθλητής το 2001 και πρωταθλητής Ευρώπης το 2002.
Ιταλικό Λαϊκό Κόμμα (1919)
Το Ιταλικό Λαϊκό Κόμμα ( Partito Popolare Italiano, PPI ), ήταν ένα χριστιανοδημοκρατικό πολιτικό κόμμα στην Ιταλία, εμπνευσμένο από την καθολική κοινωνική διδασκαλία. Ήταν ενεργό τη δεκαετία του 1920, αλλά αποσυντέθηκε επειδή ήταν βαθιά κατακερματισμένο ανάμεσα στις συνιστώσες του υπέρ και κατά του φασιστικού κόμματος του Μουσολίνι. Στο πρόγραμμά του ζητούσε την εκλεξιμότητα της Γερουσία της Δημοκρατίας, την αναλογική εκπροσώπηση, τον εταιρικό χαρακτήρα, την αγροτική μεταρρύθμιση, την ψήφο των γυναικών, την πολιτική αποκέντρωση, την ανεξαρτησία της Καθολικής Εκκλησίας και την κοινωνική νομοθεσία.
Κώστας Κεντέρης
Βιογραφία
Γεννήθηκε στις 11 Ιουλίου του 1973 στην πόλη της Μυτιλήνης από τον Κεντέρη Δημήτριο και τη Χρυσούλα Κεντέρη. Ξεκίνησε τον αθλητισμό το 1983 στον Αρίωνα Μυτιλήνης – αρχικά με το άλμα εις μήκος – αγώνισμα στο οποίο και σημειώνει τις πρώτες του επιτυχίες σε σχολικούς πανελλήνιους αγώνες.
Ιταλικό Λαϊκό Κόμμα (1919)
Ιστορία
Το ιταλικό λαϊκό κόμμα ιδρύθηκε το 1919 από τον Λουίτζι Στούρτζο (Luigi Sturzo), έναν καθολικό ιερέα της Σικελίας. Το PPI υποστηρίχθηκε από τον Πάπα Βενέδικτο του XV για να αντιταχθεί στο Ιταλικό Σοσιαλιστικό Κόμμα (PSI). Το κόμμα υποστήριξε διάφορες κοινωνικές μεταρρυθμίσεις, συμπεριλαμβανομένων των θεμελίων ενός κράτους πρόνοιας, της ψηφοφορίας των γυναικών και της ψήφισης της αναλογικής εκπροσώπησης.
Στις γενικές εκλογές του 1919, οι πρώτες στις οποίες συμμετείχε το PPI, το κόμμα κέρδισε το 20,5% των ψήφων και 100 έδρες στη Βουλή των Αντιπροσώπων, γεγονός που επιβεβαιώθηκε ουσιαστικά το 1921. Το PPI ήταν το δεύτερο μεγαλύτερο ιταλικό πολιτικό κόμμα μετά το PSI τότε. Τα προπύργιά του ήταν το εσωτερικό του Βένετο και της βορειοδυτικής Λομβαρδίας. Το 1919 το κόμμα κέρδισε 42,6% στο Βένετο (49,4% στη Βιτσέντσα ), 30,1% στη Λομβαρδία (64,3% στο Μπέργκαμο ), 24,4% στη Φρίουλι-Βενέτσια Τζούλια, 27,3% στη Μασσαλία και 26,2% στο Λάτσιο, ενώ δεν ήταν δημοφιλές στο Πεδεμόντιο και στη νότια Ιταλία.
Κώστας Κεντέρης
Βιογραφία
Το Σεπτέμβριο του 1992 μετακόμισε στην Θεσσαλονίκη για σπουδές και ξεκίνησε να προπονείται με τον Πλούταρχο Σαρασλανίδη (πρόκειται για τον άνθρωπο που οδήγησε τη Βούλα Πατουλίδου στο θρίαμβο της Βαρκελώνης το 1992). Η πρώτη του μεγάλη διάκριση με τον Σαρασλανίδη ήταν η 1η θέση στους Μεσογειακούς Αγώνες το 1993 στα 400 μ. με χρόνο 45,70 που ήταν το πανελλήνιο ρεκόρ.